Andrew Bovell

Andrew Bovell (sündinud 23. novembril 1962) on Austraalia näitekirjanik, dramaturg ja stsenaristhttps://www.austlit.edu.au/austlit/page/A5871.

 Eluloolist 
Ta sündis Lääne-Austraalias Kalgoorlies ja lõpetas Perthis keskkooli. Õppis Lääne-Austraalia ülikoolis (University of Western Australia), lõpetas selle bakalaureusekraadiga ning pärast seda asus õppima Victoria Kunstikolledži (Victorian College of Arts) draamakooli Melbourne'is, mille on lõpetanud. Praegu elab Adelaide'is Lõuna-Austraalias.

 Looming 
Pärast mitmesuguseid karjäärikatsetusi hakkas Andrew Bovell kutselise kirjanikuna kirjutama 1980. aastate lõpul. 1985. aastal sai ta Austraalia valitsuselt Literature Board Fellowship-nimelise toetuse ja kaks aastat hiljem alustas residentkirjanikuna koostööd Melbourne'i teatriga Melbourne Workers Theatre. Kuulsaim tema varajastest näidenditest on "After Dinner", mis esietendus Melbourne'is La Mama teatris 1988. aastal. 1991. aasta lõpuks oli näidendit lavastatud Austraalia ja Uus-Meremaa teatrites vähemalt 12 korda. Selle ja ühe teise 1988. aasta näidendi, "The Ballad of Lois Ryan", on Andrew Bovell välja andnud ka romaanidena.

1989. aastal töötas Bovell residentkirjanikuna Melbourne Theatre Companys, 1991. aastal Darwin Theatre Companys ja 1994. aastal Edith Cowani Ülikooli (Edith Cowan University) juures Perthis. 1997. aasta osales Bovell ühena paljudest kirjanikest suures koostööprojektis (koos Janis Balodise, Nick Enrighti, Michael Gurri, Daniel Keene'i, Joanna Murray-Smithi, Debra Oswaldi, Alison Croggoni (laulutekstid) ja Alan Johniga (muusika)) Deidre Rubensteini muusikalavastuse "Confidentially Yours kallal", mis etendus järgmisel, 1998. aastal Playbox Theatre'is. Andrew Bovell kirjutas lavastuse jaoks paar lugu, mida ta hiljem kasutas ka filmi "Lantana" stsenaariumishttps://en.wikipedia.org/wiki/Deidre_Rubenstein.

 Teosed 
 Näidendid 
 "After Dinner" (1988)
 "The Ballad of Lois Ryan" (1988)
 Scenes from a Separation (1995)
 "Speaking in Tongues" (1996)
 "Who's Afraid of the Working Class?" (1998)
 Ship of Fools (1999)
 "Holy Day" (2001)
 "When the Rain Stops Falling" (2008)
 "The Secret River" (2013, dramatiseering Kate Grenville'i romaanist "The Secret River"(eesti keeles "Salajane jõgi", tõlkinud Indra Feldman))
 "Things I Know To Be True" (2017, eesti keeles "Surmkindlad asjad siin elus", tõlkinud Liis Aedmaa ja Laura Kalle (2018)https://kultuur.err.ee/885802/galerii-ugalas-algasid-lavastuse-surmkindlad-asjad-siin-elus-proovid)

 Filmistsenaariumid 
 "Strictly Ballroom" (1992) koos Baz Luhrmanni ja Craig Pearce'iga
 "Head On" (1998) koos Mira Robertsoni ja Ana Kokkinosega
 "Lantana" (2001)
 "Blessed" (2009)
 "The Book of Revelation" (2006)
 "Edge of Darkness" (2010, eesti keeles "Pimeduse äärel")
 "A Most Wanted Man" (2014, eesti keeles "Kõige tagaotsitum mees", John le Carré samanimelise romaani põhjal)
 "Iris" (2016) https://www.imdb.com/name/nm0100597/

 Tunnustus 
 2001 Australian Centenary Medalhttps://www.imdb.com/name/nm0100597/bio?ref_=nm_ov_bio_sm
 2008 Victorian Premier’s Literary Award ja Queensland Premier’s Literary Award "When the Rain Stops Falling" eest
 2015 Don Dunstani auhind (Don Dunstan Award)https://en.wikipedia.org/wiki/Don_Dunstan
 2017 Patrick White FellowshipAndrew Powell. - awgpathways.com

 Viited 

 Välislingid 
 Artikkel Austraalia kirjanike assotsiatsiooni AWG portaalis Pathways
 Raamatuarvustusi Goodreadsis
 Andrew Bovell portaalis IMDB
 Andrew Bovell australianplays.org lehel
 Andrew Bovell Sidney teatriagentuuri HLA portaalis hlamgt.com.au

Kategooria:Austraalia kirjanikud
Kategooria:Näitekirjanikud
Kategooria:Stsenaristid
Kategooria:Sündinud 1962